**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 15 /09/2021**

**Αριθμ. Πρωτ.: 17109**

**ΑΠΟΣΠΑΣΜΑ**

**Από το πρακτικό της αριθμ. 28ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 236**

**Διαπίστωση αδυναμίας εκτέλεσης των υπηρεσιών καθαρισμού των δημοτικών κτιρίων και των αθλητικών εγκαταστάσεων με ίδια μέσα και έγκριση ανάθεσης των υπηρεσιών , σύμφωνα με τις διατάξεις του ν. 4412/2021.**

Στη Λιβαδειά σήμερα 14η Σεπτεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 16678/10-09-2021 σε ορθή επανάληψη έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι(6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος(προσήλθε στο 1ο Θ.Η.Δ.)

2. Καλογρηάς Αθανάσιος

3. Νταντούμη Ιωάννα 1. Παπαϊωάνου Λουκάς-Αντιπρόεδρος

4. Καράβα Χρυσοβαλάντου – Βασιλική Aν και είχε νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος

8.Καραμάνης Δημήτριος (προσήλθε στο 1ο Θ.Η.Δ.)

Απόντος του Προέδρου και του Αντιπροέδρου της Οικονομικής Επιτροπής ο Προεδρεύων Δημοτικός Σύμβουλος κ. Καλογρηάς Αθανάσιος κήρυξε την έναρξη της συνεδρίασης.

Εισηγούμενος το 1ο θέμα της ημερήσιας διάταξης έθεσε υπόψη των μελών το με αριθ. πρωτ. 16361/10-09-2021 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«Σύμφωνα με το άρθρο 61 παρ.1 του Ν. 3979/2011 , όπως αντικαταστάθηκε από το άρθρο 178 του Ν. 4635/2019 ( ΦΕΚ 167 Α΄) και από το άρθρο 117 παρ.1 του ν. 4674/2020 ( ΦΕΚ 53Α)*

*« 1. Η Οικονομική Επιτροπή, μπορεί κατά* ***τη κρίση της*** *, να αποφασίζει για τη σύναψη και ανάθεση δημόσιας σύμβασης , σύμφωνα με τις διατάξεις του ν. 4412/2016 ( Α΄147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών,* ***καθαριότητας*** *κοινόχρηστων χώρων και* ***δημοτικών κτιρίων*** *, καθώς και συντήρησης χώρων πρασίνου και ηλεκτροφωτισμού , εφόσον σχετικές πιστώσεις είναι εγγεγραμμένες στον προϋπολογισμό . Με την ως άνω απόφαση της οικονομικής επιτροπής καθορίζονται ιδίως το αντικείμενο των παρεχόμενων υπηρεσιών , η διάρκεια και η περιοχή εντός της οποίας παρέχονται »*

*Λαμβάνοντας υπόψη ότι :*

*α) Στο Δήμο Λεβαδέων δεν υπηρετεί κανένας υπάλληλος ειδικότητας ΥΕ Καθαριστριών καθότι η μοναδική υπάλληλος, ειδικότητας ΥΕ Καθαριστριών η οποία είχε προσληφθεί από το πρώην ΝΠΔΔ ΚΑΠΗ Δήμου Λεβαδέων , συνταξιοδοτήθηκε 30/6/2021 .*

*β) Δεν έχει εκδοθεί ακόμα η Δημόσια Πρόσκληση του ΟΑΕΔ έτους 2021 για προώθηση της απασχόλησης μέσω Προγραμμάτων Κοινωφελούς Χαρακτήρα , μέσω του οποίου ο Δήμος καλύπτει εν μέρει ανάγκες καθαρισμού των εσωτερικών χώρων των δημοτικών του κτιρίων και των αθλητικών εγκαταστάσεων*

*και με δεδομένο ότι :*

*α) η με αριθμ. πρωτ. 18121/15.9.2020 δημόσια σύμβαση για την παροχή υπηρεσιών καθαρισμού δημοτικών κτιρίων και αθλητικών εγκαταστάσεων του Δήμου Λεβαδέων , συνολικού ποσού 41.656,35 ευρώ μεταξύ του Δήμου Λεβαδέων και της Κοινωνικής Συνεταιριστικής Επιχείρησης ΚΟΙΝΣΕΠ «ΕΡΚΥΝΑ» λήγει στις 15-9-2021 και οι ανοικτές διαδικασίες ανάθεσης δημόσιας σύμβασης με το νέο νόμο 4782/2021 είναι χρονοβόρες και*

*β) η καθαριότητα αποτελεί ζήτημα δημόσιας υγείας η προστασία της οποίας είναι επιβεβλημένη ιδιαίτερα στις συνθήκες της πανδημίας covid-19*

*καλείστε να λάβετε σχετική απόφαση :*

*Α) περί αδυναμίας εκτέλεσης των ως κάτω αναφερόμενων υπηρεσιών καθαρισμού των Δημοτικών κτιρίων και των Αθλητικών Εγκαταστάσεων , με ίδια μέσα του Δήμου:*

*α) Καθαρισμού και απολύμανσης των δημοτικών κτιρίων :*

* *των γραφείων του Κεντρικού Δημαρχείου του Δήμου*
* *του κτιρίου του Παλαιού Δημαρχείου*
* *του κτιρίου που στεγάζονται τα γραφεία της Υπηρεσίας Καθαριότητας , Περιβάλλοντος του Δήμου και όλα τα συνεργεία του Δήμου Λεβαδέων .*
* *του κτιρίου που στεγάζονται οι κοινωνικές δομές του Δήμου Λεβαδέων ( Κέντρο Κοινότητας , Κοινωνικό Παντοπωλείο , Κοινωνικό Φαρμακείο , Κοινωνικό Συσσίτιο*
* *των κεντρικών καταστημάτων των δημοτικών ενοτήτων Κυριακίου, Χαιρώνειας, Αγ. Γεωργίου, Δαύλειας*

*β****)*** *Καθαρισμός και απολύμανση των εσωτερικών εγκαταστάσεων του Κλειστού Γυμναστηρίου ( γραφείων , αποδυτηρίων , αφοδευτηρίων αποθηκών , του παρκέ , της εξέδρας , εσωτερικής σκάλας , διαδρόμων ).*

*γ) Καθαρισμός και απολύμανση των εσωτερικών εγκαταστάσεων του Δημοτικού Σταδίου Λιβαδειάς ( αποδυτηρίων , αφοδευτηρίων , αίθουσας αθλοπαιδιών , εσωτερικής σκάλας , διαδρόμων , γραφείων , αποθηκών , εξέδρας , στίβου , εξωτερικών διαδρόμων ) .*

*δ) Καθαρισμός και απολύμανση των εσωτερικών εγκαταστάσεων του Δημοτικού Κολυμβητηρίου Λιβαδειάς ( αποδυτηρίων , αφοδευτηρίων , γραφείων και του εξωτερικού χώρου ) .*

*ε) Καθαρισμός του κτιρίου όπου συστεγάζονται το Δημοτικό Ωδείο και η Φιλαρμονική Λιβαδειάς ( αιθουσών διδασκαλίας , γραφείων , σκάλας , εξωτερικών χώρων ) και απολύμανση των χώρων υγιεινής*

*στ) Καθαρισμός του κτιρίου του Θολωτού στη Κρύα , όπου στεγάζεται η Δημοτική Χορωδία Λιβαδειάς (αίθουσα διδασκαλίας τέλεσης των πολιτικών γάμων ) , καθαρισμός και απολύμανση των χώρων υγιεινής*

*ζ) Καθαριότητας και απολύμανσης των χώρων υγιεινής της Αίθουσας του Δημοτικού Θεάτρου Λιβαδειάς .*

*β) για την έγκριση ανάθεσης σε τρίτο των ως άνω αναφερόμενων υπηρεσιών καθαρισμού των εσωτερικών χώρων των δημοτικών κτιρίων και των αθλητικών εγκαταστάσεων , για τη διασφάλιση της δημόσιας υγείας , με τη διαδικασία της « απευθείας ανάθεσης » έως 31/12/2021 (118 του Ν. 4412/2016 όπως έχει αντικατασταθεί από το άρθρο 50 του Ν. 4782/2021 ) , προκειμένου οι αρμόδιες υπηρεσίες μέχρι την έναρξη του νέου έτους 2022 να έχουν ολοκληρώσει τις διαδικασίες ανοικτού διαγωνισμού για την ανάθεση των υπηρεσιών καθαρισμού δημοτικών κτιρίων και αθλητικών εγκαταστάσεων ,σύμφωνα με το ν. 4782/2021 .*

*Για την κάλυψη της δαπάνης υπάρχει εγγραμμένη πίστωση ύψους 12.320,00 ευρώ στον Κ.Α 10/6117.004 στο προϋπολογισμό του Δήμου οικ. έτους 2021».*

Ο κ. Καπλάνης στην τοποθέτηση του τόνισε την αναγκαιότητα προσλήψεων μονίμων υπαλλήλων στον τομέα της καθαριότητας κτιρίων.

Ο κ. Μπράλιος παίρνοντας το λόγο είπε ότι σύμφωνα με την πολιτική του θέση οι ανάγκες της κοινωνίας απαιτούν προσλήψεις εργαζομένων δημόσιου χαρακτήρα και όχι στοχευμένη προσπάθεια ιδιωτικοποίησης των υπηρεσιών του Δήμου και για τους λόγους αυτούς θα καταψηφίσει την παρούσα απόφαση.

Ο κ. Καραμάνης αφού πήρε το λόγο τόνισε ότι θα έπρεπε οι κενές οργανικές θέσεις να πληρώνονται άμεσα.

Απαντώντας ο Πρόεδρος της Επιτροπής είπε ότι η εξασφάλιση της δημόσιας υγείας είναι πρωτεύον θέμα και βέβαια η δημοτική αρχή είναι σύμφωνη στο να γίνουν μόνιμες προσλήψεις και να μην χρειάζεται να δαπανούνται χρήματα για καθαρισμό σε ιδιωτικά συνεργεία . Πρόκειται ανεπιφύλακτα για πάγιες και διαρκείς ανάγκες , γιατί ο Δήμος υπολείπεται όχι μόνο σε καθαρίστριες αλλά και σε όλο το ανθρώπινο δυναμικό .

΄Αλλωστε για το σκοπό αυτό υπάρχει προγραμματισμός προσλήψεων, αλλά η πλήρωση θέσεων είναι ανέφικτο να γίνει στο άμεσο μέλλον.

**Η Οικονομική Επιτροπή λαμβάνοντας υπόψη :**

- τις διατάξεις του άρθρου 61 του Ν. 3979/2011, όπως αντικαταστάθηκε από το άρθρο 178 του Ν.4635/2019 ( ΦΕΚ 167 Α΄) και από το άρθρο 117 παρ.1 του Ν. 4674/2020 (ΦΕΚ 53Α)

- Την με αρ. πρωτ. 16361/10.09.2021 έγγραφη εισήγηση της Διεύθυνσης Διοικητικών Υπηρεσιών που είχε διανεμηθεί .

- Την με αριθμ. πρωτ. 18121/15.9.2020 δημόσια σύμβαση για την παροχή υπηρεσιών καθαρισμού δημοτικών κτιρίων και αθλητικών εγκαταστάσεων του Δήμου Λεβαδέων , συνολικού ποσού 41.656,35 ευρώ μεταξύ του Δήμου Λεβαδέων και της Κοινωνικής Συνεταιριστικής Επιχείρησης ΚΟΙΝΣΕΠ «ΕΡΚΥΝΑ» η οποία λήγει στις 15-9-2021

- το γεγονός ότι η καθαριότητα αποτελεί ζήτημα δημόσιας υγείας η προστασία της οποίας είναι επιβεβλημένη ιδιαίτερα στις συνθήκες της πανδημίας covid-19

- τα εκτεθέντα στοιχεία από τα οποία προκύπτει η αδυναμία εκτέλεσης των συγκεκριμένων προαναφερόμενων υπηρεσιών καθαριότητας με ίδια μέσα του Δήμου καθώς στο Δήμο Λεβαδέων δεν υπηρετεί κανένας υπάλληλος ειδικότητας ΥΕ Καθαριστριών.

- Την εγγραμμένη πίστωση ύψους 12.320,00 ευρώ στον Κ.Α 10/6117.004 στο προϋπολογισμό του Δήμου οικ. έτους 2021 για την κάλυψη της εν λόγω δαπάνης

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**1)** Διαπιστώνει την αδυναμία εκτέλεσης των κατωτέρω υπηρεσιών καθαρισμού των Δημοτικών κτιρίων και των Αθλητικών Εγκαταστάσεων , με ίδια μέσα του Δήμου καθώς δεν υπηρετεί κανένας υπάλληλος ειδικότητας ΥΕ Καθαριστριών , ήτοι :

α) Καθαρισμού και απολύμανσης των δημοτικών κτιρίων :

* των γραφείων του Κεντρικού Δημαρχείου του Δήμου
* του κτιρίου του Παλαιού Δημαρχείου
* του κτιρίου που στεγάζονται τα γραφεία της Υπηρεσίας Καθαριότητας , Περιβάλλοντος του Δήμου και όλα τα συνεργεία του Δήμου Λεβαδέων .
* του κτιρίου που στεγάζονται οι κοινωνικές δομές του Δήμου Λεβαδέων ( Κέντρο Κοινότητας , Κοινωνικό Παντοπωλείο , Κοινωνικό Φαρμακείο , Κοινωνικό Συσσίτιο
* των κεντρικών καταστημάτων των δημοτικών ενοτήτων Κυριακίου, Χαιρώνειας, Αγ. Γεωργίου, Δαύλειας

β**)** Καθαρισμός και απολύμανση των εσωτερικών εγκαταστάσεων του Κλειστού Γυμναστηρίου ( γραφείων , αποδυτηρίων , αφοδευτηρίων αποθηκών , του παρκέ , της εξέδρας , εσωτερικής σκάλας , διαδρόμων ).

γ) Καθαρισμός και απολύμανση των εσωτερικών εγκαταστάσεων του Δημοτικού Σταδίου Λιβαδειάς ( αποδυτηρίων , αφοδευτηρίων , αίθουσας αθλοπαιδιών , εσωτερικής σκάλας , διαδρόμων , γραφείων , αποθηκών , εξέδρας , στίβου , εξωτερικών διαδρόμων ) .

δ) Καθαρισμός και απολύμανση των εσωτερικών εγκαταστάσεων του Δημοτικού Κολυμβητηρίου Λιβαδειάς ( αποδυτηρίων , αφοδευτηρίων , γραφείων και του εξωτερικού χώρου ) .

ε) Καθαρισμός του κτιρίου όπου συστεγάζονται το Δημοτικό Ωδείο και η Φιλαρμονική Λιβαδειάς

( αιθουσών διδασκαλίας , γραφείων , σκάλας , εξωτερικών χώρων ) και απολύμανση των χώρων υγιεινής

στ) Καθαρισμός του κτιρίου του Θολωτού στη Κρύα , όπου στεγάζεται η Δημοτική Χορωδία Λιβαδειάς (αίθουσα διδασκαλίας τέλεσης των πολιτικών γάμων ) , καθαρισμός και απολύμανση των χώρων υγιεινής

ζ) Καθαριότητας και απολύμανσης των χώρων υγιεινής της Αίθουσας του Δημοτικού Θεάτρου Λιβαδειάς .

**2**) Εγκρίνει την ανάθεση σε τρίτο των ως άνω αναφερόμενων υπηρεσιών καθαρισμού των εσωτερικών χώρων των δημοτικών κτιρίων και των αθλητικών εγκαταστάσεων , για τη διασφάλιση της δημόσιας υγείας , με τη διαδικασία της « απευθείας ανάθεσης » έως 31/12/2021 (118 του Ν. 4412/2016 όπως έχει αντικατασταθεί από το άρθρο 50 του Ν. 4782/2021 ) , προκειμένου οι αρμόδιες υπηρεσίες μέχρι την έναρξη του νέου έτους 2022 να έχουν ολοκληρώσει τις διαδικασίες ανοικτού διαγωνισμού για την ανάθεση των υπηρεσιών καθαρισμού δημοτικών κτιρίων και αθλητικών εγκαταστάσεων ,σύμφωνα με το ν. 4782/2021 .

Για την κάλυψη της δαπάνης υπάρχει εγγραμμένη πίστωση ύψους 12.320,00 ευρώ στον Κ.Α 10/6117.004 στο προϋπολογισμό του Δήμου οικ. έτους 2021.

Στην ανωτέρω απόφαση ψήφισε ΚΑΤΑ ο κ. Μπράλιος Νικόλαος για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 236/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 15-09-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος

7. Καραμάνης Δημήτριος